קתרין ארתור בהנה

קתרין ארתור בהנה (באנגלית: Katherine Arthur Behenna; 1860 – 21 בספטמבר 1926) הייתה מיניאטוריסטית, משוררת, ספיריטואליסטית וסופרג'יסטית ילידת סקוטלנד.

== ביוגרפיה ==
קתרין ארתור נולדה בשנת 1860 בהלסבורג, סקוטלנד.<ref>Eve M. Kahn, Portrait Miniatures Flow Out of the Attic, The New York Times (September 19, 2013): C30.</ref><ref name=":0"></ref> היא ואחיה ויליאם היו תאומים. אביהם אלכסנדר ארתור היה ממונטריאול, קנדה.<ref>"Woman Painter-Poet". The Gazette. 1922-08-16. p. 7. Retrieved 2020-03-17 – via Newspapers.com.</ref> היא התחנכה במונטריאול, בוסטון, וכן בליגת הסטודנטים לאמנות של ניו יורק ובאקדמיה ז'וליאן בפריז. בניו יורק, היא למדה עם ג'ורג' דה פורסט ברוש,<ref>American Art Annual. MacMillan Company. 1905. p. 325</ref> ג׳יימס קרול בקוויט, וג'ון הנרי טוואצ׳טמן.<ref>Clift, Ida Young (April 1901). "A Well-Known Miniature Painter". The Art Amateur. 43: 126–127.</ref> היא נישאה להנרי בהנה ב-1885. היא התגרשה זמן קצר לאחר מכן. הייתה להם בת אחת, ויויאן מרגרט בהנה.<ref>"Woman Artist Missing; Mrs. Arthur-Behenna Disappears on Eve of Montreal Exhibition". The Washington Post. 1907-03-02. p. 23. Retrieved 2020-03-16 – via Newspapers.com.</ref>

קתרין בהנה מתה בגיל 64 מדימום מוחי בשנת 1926 לאחר שנמצאה מחוסרת הכרה בסטודיו שלה בצ'לסי.<ref>"Unconscious Woman Puzzles Scotland Yard". Evening Star. 1926-09-20. p. 1. Retrieved 2020-03-16 – via Newspapers.com.</ref>

== קריירה ==
=== ציור ===
בהנה ציירה דיוקנאות מיניאטוריות על שנהב,<ref>Allied Artists' Association (Great Britain) (1911). The London Salon of the Allied Artists' Association, Ltd., 1911 : fourth year. pp. 69.</ref> לעיתים קרובות של אנשי החברה הגבוהה באמריקה עבור אספן האמנות פיטר מארי, כולל אנטואנט פולק, הברונית דה צ'ארט אנה הול רוזוולט, ואמלי ריבס טרובצקוי. עבודותיה הוצגו באקדמיה המלכותית לאמנויות ובגלריה המודרנית בלונדון. מאוחר יותר היא עברה לאטאפל, צרפת, שם הייתה חברה במושבת האמנות אטאפל.<ref name=":0" />

בשנת 1915, בהנה הייתה ממקימי ויו"ר המסדר הקיסרי של בנות האימפריה, ויצרה סניפים בניו יורק ובבולטימור, כדי להכין ולתאם את מאמצי הסיוע לנשים במהלך מלחמת העולם הראשונה. בהנה היה סופרג'יסטית.<ref>"Not Her Kind of Fight". The Baltimore Sun. 1913-02-09. p. 4. Retrieved 2020-03-16 – via Newspapers.com.</ref>

=== היעלמות ורוחניות ===
בשנת 1907 היא הייתה באוטווה כדי להראות את המיניאטורות שלה ולצייר את ליידי אוולין גריי, בתו של המושל הכללי, כאשר היא נעלמה, מה שגרם לחקירה משטרתית.<ref>"American Woman Disappears". The Ottawa Daily Republic. 1907-03-08. p. 1. Retrieved 2020-03-17 – via Newspapers.com.</ref> מאוחר יותר היא הסבירה כי החליטה לנסוע ברכבת לווירג'יניה, כי "נסעתי לאוטווה אופטימית וחזרתי פסימית", והרחיבה כי "התקררתי עד נשמתי מאווירת הזדון הקטנוני, השטחיות, חוסר האדיבות עוינות פעילה שבה מצאתי את עצמי."<ref>"Ottawa Hostility". The Gazette. 1907-03-12. p. 10. Retrieved 2020-03-17 – via Newspapers.com</ref>

בהנה התעניינה ברוחניות. בשנת 1899 היא סיפרה לעיתונות כי יצרה איתה קשר רוח בשם הליוס, וסיפרה לה את מיקומו של מכרה זהב בארצות הברית. הליוס גם הורה לה לאמץ דיאטה ספציפית, ולכתוב שיר אפי בשמונה בתים, על רעמסס השני.<ref>"A Mine of Treasure Promised by a Spirit". The Evening Times. 1899-06-09. p. 2. Retrieved 2020-03-16 – via Newspapers.com.</ref> היא כתבה ספר שירים קצר, שלטענתה קיבלה את חרוזיו באמצעות הרוחות, שירים מיסטיים של אש ולהבה (1921). היא השתמשה בכתיבתה בשמות בדויים גבריים.<ref>Behenna, Catherine Arthur (1921). Mystic Songs of Fire and Flame. Cornhill Company.</ref>

הדיוקנאות המיניאטוריים של בהנה מאוסף פיטר מארי נשמרים בחברה ההיסטורית של ניו-יורק.

== גלריה ==
<gallery mode="packed" heights="200">
 File:Jane Erin Emmet (1873-1961) 1905 75.jpeg
 File:Mrs. Henry Clews (1851-1945) 1905 45.jpeg
File:Mrs. William Butler Duncan (1833-1905) 1905 68.jpeg
File:Mrs. Elliott Roosevelt (1863-1892) 1905 216.jpeg
</gallery>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ציירות אמריקאיות
קטגוריה:ציירות סקוטיות
קטגוריה:ילידות 1861
קטגוריה:נפטרות ב-1926